Huszti fél órát kapott a BL-selejtezõn - videó
Huszti Szabolcs csapata, az orosz Zenit hazai pályán egygólos elõnyt szerzett kedden a francia Auxerre ellen a jövõ heti visszavágóra a Bajnokok Ligája-selejtezõ negyedik, utolsó fordulójának elsõ mérkõzésén. A Tottenham már 0-3-ra is állt Svájcban, ám feljött 2-3-ra, az Ajax nem tudta kihasználni az emberelõnyt Kijevben.
A magyar válogatott Huszti Szabolcs csereként a hatvanadik percben lépett pályára, a Zenit gólját pedig Alekszandr Kerzsakov lõtte, még a harmadik percben. A Dinamo Kijev ember-, majd két perc múlva gólhátrányba is került otthon, végül egy kirúgás után lefejelt labdából egyenlített Guszev, ennyi is maradt a végeredmény.

A svájci Young Boys 28 perc után 3-0-ra vezetett a Tottenham ellen, ám Harry Redknapp csapata még az elsõ félidõben szépített. A hajrában Roman Pavljucsenko óriási gólja szorossá tette a végeredményt.

A Rosenborg fölényesen nyerhetett volna a Köbenhavn ellen, de a kihagyott norvég helyzetek után a dánok egy szögletbõl szépítettek. A zsolnaiak nem követtek el ilyen hibát, bár néhány nagy helyzetet elpuskáztak, így is simán verték Prágában a Spartát.

Zenit - Auxerre 1-0

Young Boys - Tottenham 3-2

 

BL-selejtezõ, negyedik forduló, elsõ mérkõzések:

Nem bajnokok ága:
Zenit (orosz) - Auxerre (francia) 1-0 (1-0)
gól: Kerzsakov (3.)

Young Boys (svájci) - Tottenham Hotspur (angol) 3-2 (3-1)
gól: Lulic (4.), Ntsama (13.), Hochstrasser (28.), illetve Bassong (42.), Pavljucsenko (83.)

Dinamo Kijev (ukrán) - Ajax Amsterdam (holland) 1-1 (0-0)
gól: Guszev (66.), illetve Vertonghen (58.)
kiállítva: Garmash (Dinamo, 56.)

Bajnokok ága:
Rosenborg (norvég) - FC Köbenhavn (dán) 2-1 (1-0)
gól: Iversen  (23.), Henriksen (57.), illetve Grönkjaer (84.)

Sparta Praha (cseh) - MSK Zilina (szlovák) 0-2 (0-0)
gól: Ceesay (51.), Oravec (73.)

szerda, Bajnokok ága:
Salzburg (osztrák) - Hapoel Tel-Aviv (izraeli) 20:45 ó
FC Basel (svájci) - Sheriff Tiraspol (moldovai) 20:45
Partizan Beograd (szerb) - Anderlecht (belga) 20:45
Werder Bremen (német) - Sampdoria (olasz) 20:45

Nem bajnokok ága:
Braga (portugál) - Sevilla (spanyol) 20:45